open-index/open-wikipedia-markdown huggingface dataset:
பாக்கித்தான் முன்மொழிவு

**இலாகூர் முன்மொழிவு** (*Lahore Resolution*, , *கறார்டாடு-இ-இலாகூர்*; வங்காளம்: লাহোর প্রস্তাব, *லாகோர் பிரஸ்தாபு*), 1940ஆம் ஆண்டில் மார்ச் 22-24 நாட்களில் இலாகூரில் மூன்று நாட்கள் நடந்த அகில இந்திய முசுலிம் லீக்கின் மாநாட்டில் வங்காள மாகாணத்தின் பிரதமராக இருந்த *வங்காளப் புலி* ஏ.கே. ஃபசுலுல் ஹக்   முன்மொழிந்த முறைசார் அரசியல்  அறிக்கையாகும்.  இதன் முக்கியக் கூறு  பிரித்தானிய இந்தியாவில் முசுலிம்கள் பெரும்பான்மையாக உள்ள வடமேற்கு, கிழக்குப் பகுதிகளில் "தனி மாநிலங்களை"  உருவாக்க வேண்டும்;  இந்த  மாநிலக் குழுக்களுக்கு தன்னாட்சியும் இறைமையும் வழங்கப்பட வேண்டும். இந்த முன்மொழிவு பின்னர் தனியான,  ஒரே நாடாக பாக்கித்தானைக் கோருவதற்கு காரணமாக அமைந்தது.

"பாக்கித்தான்" என்ற பெயரை சவுத்திரி ரகமத் அலி 1933இல்  பாக்கித்தான் சாற்றுரையில் முன்மொழிந்திருந்தபோதும், ஏ.கே. ஃபசுலுல் ஹக்கும் முகமது ஜின்னாவும் மற்ற முசுலிம் தலைவர்களும் இந்து–முஸ்லிம் ஒற்றுமையில் மிகுந்த நம்பிக்கை கொண்டிருந்தனர். இருப்பினும், பிரித்தானியரின் தூண்டுதல்களாலும் இந்துக்களிடையே எழுந்த நம்பிக்கையின்மையாலும் அரசியல் நிலை கொந்தளித்து தனிநாடு கோரிக்கை வலுத்தது.

## மேற்சான்றுகள்

## வெளி இணைப்புகள்

* The Pakistan Resolution, Government of Pakistan Official website. (Retrieved on April 23, 2006)
* Lahore Resolution (1940)  at Story of Pakistan website. (Retrieved on April 23, 2006)
* Lahore Resolution at Asiatic Society of Bangladesh.(Retrieved on April 23, 2006)
* Pakistan Resolution or Muslim League's Search For Survival

பகுப்பு:பாக்கித்தான் வரலாறு
பகுப்பு:பாக்கித்தான் அரசியல்
பகுப்பு:இலாகூர்
பகுப்பு:வங்காளதேச வரலாறு
பாக்கித்தான் அரசியலமைப்பு

**பாக்கித்தான் இசுலாமியக் குடியரசின் அரசியலமைப்பு** (*Constitution of the Islamic Republic of Pakistan*, உருது:), அல்லது **1973 அரசியலமைப்பு** பாக்கித்தானின் மீயுயர் சட்டமாகும். சுல்பிக்கார் அலி பூட்டோவின் அரசினால் எதிர்க்கட்சிகளின் உதவியோடு வடிவமைக்கப்பட்ட இந்த அரசியலமைப்பு  நாடாளுமன்றத்தால் ஏப்ரல் 10 அன்று ஏற்கப்பட்டு ஆகத்து 14, 1973 அன்று ஏற்புறுதி செய்யப்பட்டது. 

இந்த அரசியலமைப்பு பாக்கித்தானின் சட்டம், அரசியல் மற்றும் அமைப்பிற்கான வழிகாட்டுதலாக உள்ளது. பாக்கித்தானின் எல்லைகள், மக்கள் மற்றும் அவர்களின் அடிப்படை உரிமைகள், நாட்டின் அரசியலமைப்பு சட்டங்கள் மற்றும் ஆணைகள், அரசியல் கட்டமைப்பு, பல்வேறு அரசு அமைப்புகள், படைத்துறையின் கட்டமைப்பு போன்றவற்றை விவரிக்கின்றது. முதல் மூன்று அத்தியாயங்கள் அரசின் மூன்று துறைகளிடையேயான விதிகள்,  உரிமைகள் மற்றும் தனி அதிகாரங்களை வரையறுக்கின்றது:  ஈரவை சட்டவாக்க அவை; பிரதமரை  முதன்மைச் செயல் அலுவலராகக் கொண்ட செயலாக்கப் பிரிவு;  உச்ச நீதிமன்றத்தின் தலைமையிலமைந்த மீயுயர் கூட்டரசு நீதி முறைமை  அரசியலமைப்பு  குடியரசுத் தலைவரை நாட்டின் ஒற்றுமையை நிலைநிறுத்தும் அலங்கார நாட்டுத் தலைவராக வரையறுக்கின்றது. அரசியலமைப்பின் முதல் ஆறு  விதிகள்  அரசாட்சி முறைமையை விவரிக்கின்றன:கூட்டாட்சி நாடாளுமன்ற குடியரசாகவும் இசுலாமை தேசிய சமயமாகவும் குறிக்கின்றது.

1973இல் ஏற்கப்பட்டாலும் 1956இல்   முதல் அரசியலமைப்பு பிரகடனப்படுத்தப்பட்ட மார்ச் 23 ஒவ்வொரு ஆண்டும் குடியரசு நாளாக  கொண்டாடப்படுகின்றது.
## மேற்சான்றுகள்

## வெளி இணைப்புகள்
* – பாக்கித்தான்
*Constitution of Islamic Republic of Pakistan , including Fundamental Rights
*Full Text of the Constitution via Law and Justice Commission
*Full Text and Case Law via Zain Sheikh & Associates
*Urdu text via National Assembly
*Laws & Order, 2002 (Updated Version) 

பகுப்பு:பாக்கித்தான் அரசியல்
பகுப்பு:1973 நிகழ்வுகள்
பகுப்பு:பாக்கித்தான் வரலாறு
இருபுரோமோபுளோரோமீத்தேன்

**இருபுரோமோபுளோரோமீத்தேன்** *(Dibromofluoromethane)* என்பது CHBr2F என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கலப்பு ஆலோ மீத்தேனான இச்சேர்மம் ஆல்ககால், அசிட்டோன், பென்சீன் மற்றும் குளோரோஃபார்ம் ஆகியனவற்றில் கரைகிறது.
 
கரிமவெள்ளீய ஐதரைடுடன் இருபுரோமோபுளோரோமீத்தேன் சேர்த்து, முப்பியூட்டைலின் ஐதரைடு வழியாக குறைத்துச் சிதைத்தல் முறை வினை மூலம் புரோமின் நீக்கம் செய்து புரோமோபுளோரோமீத்தேன் தயாரிப்பில் இது பயன்படுத்தப்படுகிறது.

இதனுடைய ஓசோன் குறைப்புத் திறல் மதிப்பு  1.0 ஆக இருப்பதால் இது முதல்வகை ஓசோன் படலம் அழிக்கும் வேதிப்பொருள் என வகைப்படுத்தப்பட்டுள்ளது.

## மேற்கோள்கள்


பகுப்பு:ஆலோமீத்தேன்கள்
பகுப்பு:கரிம ஆலைடுகள்
பகுப்பு:புரோமோ ஆல்க்கேன்கள்
கலியுகப் பெருங்காவியம்

**கலியுகப் பெருங்காவியம்** அல்லது **கலியுகப் பெருங்காப்பியம்** என்பது வீரபாண்டிய கட்டபொம்மன் பற்றியும் அவருக்கும் ஆங்கிலேயருக்கும் நடந்த போர்பற்றியும் காவிய முறையில் விரிவாக பாடப்பட்ட ஒரு நூலாகும். இது நாலாயிரம் செய்யுள்களுக்குமேல் கொண்டது. புராண  முறையில் ஆற்றுப்படலம், நாட்டுப்படலம், நகரப்படலம் ஆகியவற்றுடன் இயற்றப்பட்டது. இந்நூல் கட்டபொம்மன் காலத்திலேயே பஞ்சாட்சரக் கவிராயர் என்பவரால் இயற்றப்பட்டது. இவர் நமச்சிவாயக் கவிராயர் என்றும் குறிக்கப்படுவார்.

## நூல் அமைப்பு
இந்நூலின் அமைப்பு புராணம் போல் துவங்குகிறது. உலகத்தின் படைப்புத் தொழில் செய்யும் பிரம்மன் ஆணவமடைந்த பொழுதில் அவனுக்கு புத்திபுகட்ட அவனிடம் முருகன் பிரணவத்திற்கு பொருள் கேட்க, பொருள் கூற இயலாமல் பிரம்மன் தவிக்க, அவரை தலையில் கொட்டி சிறையிலிட்டான். பின் முருகனே படைப்புத் தொழிலை மேற்கொண்டான். இவ்வாறு சிலகாலம் சென்ற நிலையில் முருகனின் ஆட்சி எவ்விதம் உள்ளது என்று தேவர்களும் ரிசிகளும் அண்டத்தின் நாற்புறமும் சென்று பார்த்தனர். பூலோகத்திற்கு வந்தபோது அங்கு ஏற்பட்ட பீரங்கி ஒலியைக் கேட்டு நடுநடுங்கி குமரனின் கால்களில் சரணடைந்து காப்பாற்ற வேண்டினர். இவ்வாறு இவர்கள் பயந்து நிற்கையில் நாரதர் வந்து முருகனிடம் பாஞ்சாலங்குறிச்சி மன்னன் வீரபாண்டியக் கட்டபொம்மனின் பெருமை
மிக்க  வரலாற்றைக்  கூறும்  முறையில் துவங்குகிறது. இந்நூல் எளிய  நடையில் சாமான்யரும்  புரிந்து  கொள்ளக் கூடிய  முறையில்  எழுதப்பட்டுள்ளது. இந்நூல் பதிப்பிக்கப்பட்டதாகத் தெரியவில்லை இந்நூல் பற்றியும் இந்நூலின் சில பாடல்கள் கட்டபொம்மன் வரலாற்றைக்கூறும் சில நூல்களில் எடுத்தாளப்பட்டுள்ளன.

## மேற்கோள்கள்

பகுப்பு:18 ஆம் நூற்றாண்டுத் தமிழ் நூல்கள்
இருமக் கருந்துளை

**இருமக் கருந்துளை** (*binary black hole* - BBH) என்பது இரண்டுக் கருந்துளைகள் நெருக்கமாக ஒரே சுற்றுவட்டப்பாதையில் வரும் ஒர் அமைப்பாகும். கருந்துளைகள் போலவே இருமக்கருந்துளைகளும் பாரிய திணிவு கொண்ட இரும விண்மீன்களின் எச்சங்களால், அல்லது இரும மீப்பெரும் கருந்துளைகளின் அண்ட சேர்க்கையின் விளைவு எனக்கருதப்படுகிறது.

பல ஆண்டுகளாக இருமக்கருந்துளை இருப்பதற்கு ஆதாரம் ஏதும் தெளிவாகக் காணப்படவில்லை இதற்கு காரணம் இருமக்கருந்துளையின் இயல்பே ஆகும். கருந்துளைகள் நேருக்கு நேர் சந்திக்க நேரிட்டால், அதனால் ஏற்படும் ஆற்றல் ஈர்ப்பு அலைகளைப்போல் ஒரு மகத்தான அளவு ஆற்றலை வெளியிடும். இதை பொதுச் சார்புக் கோட்பாடு மூலம் கணக்கிட முடியும். 20ஆம் நூற்றாண்டின் இறுதியிலும், 21 ஆம் நூற்றாண்டின்  ஆரம்பத்தின் போதும் இருமக்கருந்துளைகள் பெரும் ஆர்வத்தை அறிவியல் ஆர்வலர்களுக்கு ஏற்படுத்தியது. ஈர்ப்பு அலைகள் ஒரு சாத்தியமான ஆதாரமாக இருமக்கருந்துளைகளுக்கு விளங்குகிறது. இருமக்கருந்துளைகளின் சேர்க்கை பிரபஞ்சத்தின் வலுவான புவிஈர்ப்பு அலைகளாகக் கருதப்படுகிறது

### வாழ்க்கை சுழற்சி
இருமக்கருந்துளையின் வாழ்க்கைச் சுழற்சியின் முதல் நிலை படிப்படியாகச் சுருங்கும் ஒரு சுழல் வட்டப்பாதையாக உள்ளது. இந்த முதல் சுழல்  நிலை வெகு நேரம் எடுத்துக்கொள்ளும். அதோடு இதனால் வெளிப்படும் புவிஈர்ப்பானது மிக வலுவிழந்துக் காணப்படும். இதற்குக் காரணம் கருந்துளைகளின் அதிக இடைவேளை ஆகும். புவிஈர்ப்பு அலைகள் வெளிப்படுவதால்  சுற்றுவட்டப்பாதைச் சுருங்குகிறது.  விண்மீன்கள் போன்றப் பிற பொருட்களோடு நிகழும் இடைவினை காரணமாகக் கூடுதல்  கோண உந்தம் இழப்பு ஏற்படுகிறது. கருந்துளையின் சுற்றுப்பாதை சுருங்கும்போது வேகம் அதிகரித்து புவியீர்ப்பின் உமிழ்வும் அதிகரிக்கும். கருந்துளைகள் நெருக்கமாக இருந்தால் அதனின் சுற்றுப்பாதை விரைந்து சுருங்கும்.

### வடிவம்
கருந்துளையின் சேர்க்கையின் போது ஏற்படும் ஒரு பிரச்சனையான நிகழ்வெல்லை  கட்டமைப்பு அல்லது உருவம்,தீர்க்கமுடியாததாக உள்ளது.எண் மாதிரிகளில், புவிமேற்பரப்புகள்  இணைக்கப்பட்டு   நிகழ்வெல்லை ஏற்படுகிறதா என்று சோதனை நடத்தப்படுகிறது.இரண்டு கருந்துளைகள் ஒன்றை மற்றொன்று அணுகும் போது, ஒரு டக்பில்(Duckbill) வடிவம் இரண்டு நிகழ்வெல்லைகளிலிருந்து   துருத்தியிருக்கும்.இந்த புடைப்பானது மற்ற கருந்துளையின் புடைப்பு அணுகும் வரை நீண்டும் குறுகியும் இருக்கும்.இந்த சந்திப்பின் நேரத்தில் நிகழ்வெல்லை மிகக் குறுகிய எக்ஸ்(X)- வடிவத்தை கொண்டிருக்கும்.

## மேற்கோள்கள்

## வெளி இணைப்புகள்

*Binary Black Holes Orbit and Collide
*

பகுப்பு:கருந்துளைகள்
பகுப்பு:இரும விண்மீன்கள்
டாக்குர்கஞ்சு

டாக்குர்கஞ்சு என்னும் நகரம், இந்திய மாநிலமான பீகாரின் கிசன்கஞ்சு மாவட்டத்தில் உள்ளது.

## போக்குவரத்து

## அரசியல்
இந்த நகரம் டாக்குர்கஞ்சு சட்டமன்றத் தொகுதிக்கும், கிசன்கஞ்சு மக்களவைத் தொகுதிக்கும் உட்பட்டது.

## சான்றுகள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:கிசன்கஞ்சு மாவட்டம்
அம்மை தடுப்பூசி

**அம்மை [[தடுப்பூசி]]** (Measles vaccine) என்பது அம்மை நோய் தடுப்புக்கான ஊசி  ஒரு தடுப்பூசி மருந்தளவுக்குப் பிறகு ஒன்பது மாதங்கள் வயதுள்ள 85 விழுக்காடு குழந்தைகளுக்கும், ஒரு வயதுள்ள 95 விழுக்காடு குழந்தைகளுக்கும் நோய் எதிர்ப்பு சக்தி உண்டாகிறது ஒரு மருந்தளவு தடுப்பூசிக்கு பிறகும் எதிர்ப்பு சக்தி உருவாகாத பெரும்பாலோருக்கும் இரண்டாவது மருந்தளவு தடுப்பூசிக்கு பிறகு நோய் தடுப்பு சக்தி உருவாகிறது. மக்கள் தொகையில் 93 விழுக்காடுக்கும் அதிகமான நபர்களுக்கு அம்மை தடுப்பூசி போடப்பட்டிருந்தால் அங்கு அம்மை நோய் தாக்கம் பொதுவாக ஏற்படுவதில்லை; ஆனால் தடுப்பூசி விகிதம் குறைந்தால் மீண்டும் நோய் தாக்கம் ஏற்படலாம். தடுப்பூசியின் பலாபலன் நீண்ட வருடங்களுக்கு நீடிக்கும். தடுப்பூசியின் பலன் காலபோக்கில் குறையுமா என்பது குறித்து தெளிவு இல்லை.  அம்மை நோய்க்கு ஆட்பட்ட ஓரிரு நாட்களிலயே தடுப்பூசி போடப்பட்டால் நோய் பாதிப்பிலிருந்து கூட விடுபடலாம். 

## பாதுகாப்பு
எச் ஐ வி தொற்று  இருப்பவர்களுக்கும் கூட பொதுவாக இந்த தடுப்பூசி பாதுகாப்பானது.  வழக்கமாக பக்கவிளைவுகள் மிதமானதாகவும் மற்றும் குறைந்த காலத்துக்கு மட்டுமே இருக்கும். தடுப்பூசி போட்ட இடத்தில் மிதமான வலியும் காய்ச்சலும்  இருக்கலாம் ஆயிரம் நபர்களில் ஒரு நபருக்கு  கடும் ஒவ்வாமை ஏற்படுகிறது என ஆவணபடுத்தப்பட்டுள்ளது.   கடுமையான ஓரம்சார்ந்த நரம்பு சீர்குலைவு நோய்க்குறி, மதியிறுக்கம் மற்றும் குடல் அழற்சி நோய் அதிகமாவதாக தெரியவில்லை.

## உருவாக்கம்
இந்த தடுப்பூசி தனியாகவோ அல்லது மணல்வாரி தடுப்பூசி, பொன்னுக்குவீங்கி தடுப்பூசி, மற்றும் தட்டம்மை தடுப்பூசி  எம் எம் ஆர் தடுப்பூசி மற்றும் எம் எம் ஆர் வி தடுப்பூசி போன்ற தடுப்பூசிகளுடன் இணைந்தோ கிடைக்கிறது . அனைத்து விதமான உருவாக்கத்திலும் இந்த தடுப்பூசி நன்றாக செயல்படுகிறது. இந்த நோய் பரவலாக காணப்படும் இடங்களில் ஒன்பது மாத குழந்தைகளுக்கு இந்த தடுப்பூசி போட  உலக சுகாதார நிறுவனம் பரிந்துரை செய்கிறது. இந்த நோய் அதிகமாக காணப்படாத இடங்களில் 12 மாத குழந்தைகளுக்கு தடுப்பூசி போடுவது பொருத்தமாக இருக்கும். இது ஒரு உயிருள்ள தடுப்பூசி. இது உலர்ந்த பொடியாக வருகிறது. கலந்த பிறகு சருமத்தின் கீழோ அல்லது தசையிலோ ஊசி மூலம் உள்செலுத்த வேண்டும். எந்த அளவுக்கு தடுப்பூசி பயனுள்ளதாக இருந்தது என தெரிந்துகொள்ள இரத்த பரிசோதனைகள் மூலம் தெரிந்துகொள்ளலாம்.

## வரலாறு, சமூகம் மற்றும் கலாசாரம்
2013 ஆம் ஆண்டு கணக்குப்படி உலகம் முழுதும் சுமார் 85 % குழந்தைகளுக்கு இந்த தடுப்பூசி போடபட்டுள்ளது.  2008 ஆம் ஆண்டு குறைந்தபட்சம் 192 நாடுகள் இரண்டு டோஸ் தடுப்பூசிகள் போட்டன.  1963 ஆம் ஆண்டு இந்த தடுப்பூசி  முதன் முதலாக அறிமுகப்படுத்தபட்டது. மணல்வாரி-அம்மை-பொன்னுக்குவீங்கி மூன்றுக்குமான இணைந்த தடுப்பூசி முதன் முதலில் 1971 ஆம் ஆண்டிலிருந்து கிடைக்க ஆரம்பித்தது.  இந்த மூன்று தடுப்பூசிகளுடன் சின்னம்மை தடுப்பூசியும் சேர்த்து 2005 முதல் எம் எம் ஆர் வி தடுப்பூசி என்ற பெயரில் கிடைக்க தொடங்கியது. இந்த தடுப்பூசி  உலக சுகாதார நிறுவனத்தின் அத்தியாவசிய மருந்து பட்டியலில் சேர்க்கபட்டுள்ளது. அடிப்படை மருத்துவ அமைப்புகளில் இது ஒரு முக்கியமான மருந்து.  இந்த தடுப்பூசி விலைமிகுந்ததுமல்ல. 

## மேற்கோள்கள்

## வெளி இணைப்புகள்

பகுப்பு:நோய்த் தடுப்பு மருந்துகள்
காஞ்சிபுரம் சர்வ தீர்த்த முத்தி மண்டபம்

**காஞ்சிபுரம் சர்வ தீர்த்த முத்தி மண்டபம்** எனும் பெயர் பெற்ற இது, காஞ்சிபுரத்திலுள்ள கோயில் மண்டபங்களில் ஒன்றாகும். இது, சர்வ தீர்த்தம் (குளத்தின்) மேற்கரை மண்டபமாக தாபிக்கப்பட்டுள்ளது. மேலும், இம்மண்டபத்தின் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது. 

## தல வரலாறு
காலையில் எழுந்தவுடன் இம்மண்டபத்தை மனதில் நினைப்பவர்கள் பாசத்தினின்றும் விடுபட்டு வீடுபேறடைவர் என்பது வரலாறாகும்.

## தல விளக்கம்
முத்தி மண்டபம், உலகெலாம் ஈறுசேர் பொழுதினும் இறுதியின்றியே மாறிலாதிருந்திடு வளங்கொள் காஞ்சியில் மூன்று மண்டபங்கள் உள்ளன. ஆடிசன்பேட்டை முத்தீசர் சந்நிதியில் இருக்கும் முத்திமண்டபம் ஒன்று (1), சருவதீர்த்தத்தின் மேலைக் கரையில் உள்ள **முத்திமண்டபம்** ஒன்று (2); திருவேகம்பர் திருக்கோயிலுக்கு வெளியில் பதினாறுகால் மண்டபத்தினை அடுத்து, ‘இராமேச்சுரம்’ என்னும் தலத்தில் இராமன் திருமுன்பு பரமானந்த மண்டபம் ஒன்று (3). இம் மூன்று மண்டபங்களையும் விடியற் காலையில் எழுந்து அன்போடு நினைப்பவர் பல தளையினின்றும் விடுபட்டு முத்தியை அடைவர்.

## தல பதிகம்
* **பாடல்**: (**முத்தி மண்டபம்**)
::மண்டப வருநாள் செல்லாக் காஞ்சிமா நகரின் மூன்று 
:மண்டபந் திகழும் முத்தீச் சரத்தெதிர் வயங்கும் முத்தி 
::மண்டபம் ஒன்று சார்வ தீர்த்தத்தின் மருங்கு முத்தி 
:மண்டபம் ஒன்று கண்டோர் தமக்கெலாம் வழங்கு முத்தி.   
 
* **பொழிப்புரை**:   
::*உலகழியுங்காலமும் அழியாத காஞ்சிமா நகரில் மூன்று மண்டபங்கள் 
:*விளங்கும்: முத்தீச்சரத் தெதிரில் விளங்கும் முத்தி மண்டபம் ஒன்று; சருவ 
::*தீர்த்தத்தின் மேற்குக் கரையில் மண்டபம் ஒன்று; கண்டோர் யாவர்க்கும் 
:*முத்தியை நல்கும்''.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் மேற்குப் பகுதியில் வேலூர் செல்லும் சாலையிலுள்ள சர்வதீர்த்தத்தின் (குளத்தின்) மேற்கு கரையில் இம்மண்டபம் தாபிக்கப்பட்டள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், சுமார் 1 கிலோமீட்டர் தொலைவிலுள்ளது. மற்றும் காஞ்சி பேருந்து நிலையத்திலிருந்து, காஞ்சி கச்சபேசுவரர் கோயிலின் வழியாக காஞ்சி சங்கர மடத்தை கடந்து சற்று தூரம் சென்றால் இந்த மண்டபத்தை அடையலாம்.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
பகுப்பு:இந்துக் கோயில் கட்டிடக்கலை
மேடம் (விண்மீன் குழாம்)

**மேடம்** (**Aries**) அல்லது **மேழம்** என்பது இராசிச் சக்கரத்தைச் சேர்ந்த ஒரு விண்மீன் குழாம் ஆகும். இது வட துருவத்தில் மீனம் விண்மீன் குழாத்திற்கு கிழக்கிலும் இடபம் விண்மீன் குழாத்திற்கு மேற்கிலும் அமைந்துள்ளது. இதன் ஆங்கிலப் பெயரான எரிசு என்பது இலத்தீன் மொழியில் வளர்ப்புச் செம்மறியாடு என்று பொருள்படுகிறது. மேடம் விண்மீன் குழாத்தின் குறியீடான  () செம்மறியாட்டின் கொம்பின் வடிவில் அமைந்துள்ளது. இரண்டாம் நூற்றாண்டைச் சேர்ந்த வானியலாளரான தொலெமி தனது அல்மாகேசுடு நூலில் குறிப்பிட்ட 48 விண்மீன் குழாம்கலீல் இதுவும் ஒன்றாகும். இது 88 நவீன விண்மீன் குழாம்களிலும் ஒன்றாக விளங்குகிறது. இது ஒரு நடு-அளவிலான விண்மீன் குழாம் ஆகும். இது அனைத்து அளவிலும் 39வது இடத்தில் உள்ளது. இதன் பரப்பளவு 441 சதுர பாகைகளில் (வானக்கோளத்தின் 1.1%) அமைந்துள்ளது.

## குறிப்புகள்
 

## மேற்கோள்கள்

பகுப்பு:இராசிச் சக்கர விண்மீன் குழாம்கள்
பொன்னுக்கு வீங்கி தடுப்பூசி

**பொன்னுக்கு வீங்கி தடுப்பூசி** (Mumps vaccine) பொன்னுக்கு வீங்கியைப் பாதுகாப்பாக தடுக்கிறது. பெரும்பாலோருக்குப் தடுப்பூசி போடப்படும்போது மக்கள் தொகை அளவில் இதனால் ஏற்படும் சிக்கல்கள் குறைகிறது. 90 விழுக்காடு நபர்களுக்குத் தடுப்பூசி போடபட்டால் 85 விழுக்காடு திறன் இருக்கும். நீண்ட கால தடுப்புக்கு இரண்டு கால அளவு மருந்து தேவைப்படும். ஆரம்ப கால டோஸ் 12 மாதங்களிலிருந்து 18 மாதங்களுக்குள் இருக்கும்போது பரிந்துரைக்கபடுகிறது.  இரண்டாவது டோஸ் குறிப்பாக இரண்டு வயதிலிருந்து ஆறு வயதிற்குள் இருக்கும்போது கொடுக்கப்படுகிறது. ஏற்கனவே நோய் எதிர்ப்பு  இல்லையெனத் தெரிந்தவர்களிடயே தடுப்பூசியின் பயன்பாடு மிகவும் பயனுள்ளதாக இருக்கும்.

## பாதுகாப்பு
பொதுவாக பொன்னுக்கு வீங்கி தடுப்பூசி பாதுகாப்பானது, பக்க விளைவுகள் மிகவும் மிதமாகவும் கொண்டிருக்கும். ஊசி போட்ட இடத்தில் மிதமான வலி மற்றும் வீக்கம் இருக்கலாம், காய்ச்சல் கூட இருக்கலாம்  மேலும் குறிப்பிடதக்க பக்கவிளைவுகள் மிகவும் அரிதாகவே காணப்படும்.  இந்த தடுப்பூசி போடுவதால் நரம்பியல் சிக்கல்கள் ஏதும் ஏற்படுவதற்கான ஆதாரங்கள் போதுமான அளவு இல்லை.  கர்ப்பிணி களுக்கு அல்லது  கடுமையான நோய் எதிர்ப்புத் திறன் ஒடுக்கம் உள்ளவர்களுக்கு இந்த தடுப்பூசி போடக்கூடாது. எனினும், கர்ப்ப காலத்தில் தடுப்பூசி போடப்பட்ட  தாய்மார்களின் குழந்தைகள் மத்தியில் விளைவுகள் ஏற்பட்டதற்கான ஆவணங்கள் ஏதுமில்லை. இந்த தடுப்பூசி கோழியின் உயிரணுக்களிலிருந்து உருவாக்கபட்டிருந்தாலும் முட்டை ஒவ்வாமை  உள்ளவர்களுக்கும் இந்த தடுப்பூசி போடலாம் 

## பயன்பாடு
பெரும்பாலான வளரும் நாடுகளிலும் வளர்ந்த நாடுகளிலும் நோய் தடுப்பு திட்டத்தில் இது சேர்க்கப்பட்டிருக்கும், மேலும் அம்மை மற்றும் மணல்வாரி தடுப்பூசி யுடன் சேர்ந்து எம் எம் ஆர்      என்ற பெயரில் போடப்படும். முந்தைய மூன்று தடுப்பூசிகளுடன் தட்டம்மை தடுப்பூசியும் சேர்ந்த எம் எம் ஆர் வி  என்ற ஒரு தயாரிப்பும் கிடைக்கிறது. 2005 ஆம் ஆண்டு கணக்குப்படி 110 நாடுகள் இந்த முறையில் இந்த தடுப்பூசியை வழங்குகிறது. பரவலாக தடுப்பூசி மேற்கொள்ளபட்ட பகுதிகளில் 90 விழுக்காடு வரை நோய் பரவுவது குறைந்துள்ளது. ஏறத்தாழ ஒரே வகையைச் சேர்ந்த அரை பில்லியன் அளவு தடுப்பூசிகள் போடப்பட்டுள்ளன 

## வரலாறு, சமூகம் மற்றும் கலாசாரம்
பொன்னுக்குவீங்கி தடுப்பூசிக்கு முதன்முதலில் 1948 ஆம் ஆண்டு உரிமம் வழங்கப்பட்டது. மேம்படுத்தபட்ட தடுப்பூசிகள் 1960 களிலிருந்து  வணிக ரீதியாக கிடைக்க தொடங்கின. --> ஆரம்பகால தடுப்பூசி செயல்படாததாக ஆக்கபட்டாலும் பிற்பாடு வந்த தயாரிப்புகள் பலவீனபடுத்தபட்ட உயிருள்ள நுண்ணுயிர்களாக இருந்தன. இது உலக சுகாதார நிறுவனத்தின் அத்தியாவசிய மருந்து பட்டியலில் உள்ளது. ஒரு சுகாதார அமைப்பு க்குத் தேவையான முக்கியமான அடிப்படை மருந்துகளில் ஒன்று. 2007 கணக்குப்படி பலதரப்பட்ட வகைகள் பயன்பாட்டிலுள்ளது.

## மேற்கோள்கள்


பகுப்பு:நோய்த் தடுப்பு மருந்துகள்
டாக்குர்கஞ்சு தொடருந்து நிலையம்

**டாக்குர்கஞ்சு தொடருந்து நிலையம்**, இந்திய மாநிலமான பீகாரின் டாக்குர்கஞ்சில் உள்ளது.

## தொடர்வண்டிகள்
* 18629	: ராஞ்சி - புது ஜல்பாய்குரி விரைவுவண்டி
* 22611	: சென்னை - புது ஜல்பாய்குரி விரைவுவண்டி
* 15724	: சீதாமரி - புது ஜல்பாய்குரி விரைவுவண்டி
* 15721	: பகாரியா விரைவுவண்டி

## சான்றுகள்

## இணைப்புகள்
* டாக்குர்கஞ்சு நிலையத்தில் நிற்கும் தொடர்வண்டிகள் - இந்தியரயிலின்போ.காம்

பகுப்பு:பீகாரிலுள்ள தொடருந்து நிலையங்கள்
பகுப்பு:கிசன்கஞ்சு மாவட்டம்
பனித்திட்டு

**பனித்திட்டு** *(Pannithittu)* என்பது இந்தியாவின்  ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும்.  தேசிய நெடுஞ்சாலை 45ஏ - க்கு கிழக்கே இரண்டு கிலோமீட்டர் தொலைவில் இக்கிராமம் அமைந்துள்ளது. மேலும் பனித்திட்டு கிராமத்தில் மலட்டாறு வங்காள விரிகுடா கடலில் கலக்கிறது.

## எல்லைகள்

மேற்கில் கிருமாம்பாக்கம், வடக்கில் மலட்டாறு, கிழக்கில் வங்காள விரிகுடா தெற்கில் பிள்ளையார் குப்பம் ஆகியன பனித்திட்டு கிராமத்திற்கு புவியியல் எல்லைகளாக அமைந்துள்ளன.

## கிராமங்கள்

பனித்திட்டு கிராமப் பஞ்சாயத்தின் கீழ் பின்வரும் கிராமங்கள் இடம்பெற்றுள்ளன.
*பனித்திட்டு
*ஆலடிமேடு
*ஈச்சங்காடு
*வம்பாபேட்டை

## சாலைப் போக்குவரத்து

தேசிய நெடுஞ்சாலை 45ஏ – கிருமாம்பாக்கம் சாலை வழியாக பனித்திட்டு கிராமம் புதுச்சேரியுடன் இணைகிறது. மேலும் பனித்திட்டு கிராமம், பிள்ளையார் குப்பம், மணப்பட்டு வழியாக புதுக்குப்பத்துடன் இணைந்துள்ளது. இதைத்தவிர ரெட்டிச்சாவடியிலிருந்து பனித்திட்டு வழியாக  செல்லக்கூடிய மற்றொரு முக்கிய சாலை வசதியும் இங்குண்டு.

## அரசியல்

புதுச்சேரி மக்களவைத் தொகுதிக்குட்பட்டும், ,ஏம்பலம் சட்டமன்றத் தொகுதியின் ஒரு பகுதியாகவும் பனித்திட்டு கிராமம் இருக்கிறது.

## படக்காட்சியகம்

File:Pannithittu-BHR.jpg|பனித்திட்டு கிராமப் பஞ்சாயத்தின் வரைபடம்
File:GHS-Pannithittu-BHR.jpg|பனித்திட்டு, பாகூர் ஒன்றியத்தில் ஒரு அரசு உயர்நிலைப் பள்ளி
File:Pannithitu-Library-BHR.jpg|பனித்திட்டு, பாகூர் ஒன்றியத்தில் ஒரு அரசு கிளை நூலகம்


## மேற்கோள்கள்

## புற இனைப்புகள்

* Official website of the Government of the Union Territory of Puducherry

பகுப்பு:புதுச்சேரி மாவட்டத்திலுள்ள ஊர்களும் நகரங்களும்
கிருமாம்பாக்கம்

**கிருமாம்பாக்கம்** (*Kirumampakkam *) என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். தேசிய நெடுஞ்சாலை 45ஏ – கடலூர் சாலையில் புதுச்சேரியில் இருந்து 15 கிலோமீட்டர் தொலைவில் அமைந்துள்ளது.

## எல்லைகள்
மேற்கில் தமிழ்நாட்டின் நாகப்பனூர் கிராமம், வடக்கில் தமிழ்நாட்டின் மடப்பட்டு கிராமம், கிழக்கில் பனித்திட்டு கிராமம், தெற்கில் பிள்ளையார் குப்பம் ஆகியன கிருமாம்பாக்கம் கிராமத்திற்கு புவியியல் எல்லைகளாக அமைந்துள்ளன கிருமாம்பாக்கம் பகுதியில் நெல் மணிலா கரும்பு ஆகிய பயிர் வகைகள் சாகுபடி செய்யப்படுகிறது கிருமாம்பாக்கத்தில் இருந்து ஒன்றரை கிலோ மீட்டர் தொலைவில் கடற்கரை அமைந்துள்ளது சுற்றுலா பயணிகளுக்கு ஏற்றவாறு ஏரிகள் புரன் அமைக்கப்பட்டு
கிருமாம்பாக்கம் பகுதியில் பகுத்தறிவுடன் சட்டத்துக்கு உட்பட்டு நடக்கும் சில சமூக ஆர்வலர்கள் செயல்பாட்டாளர்கள் தொடர்ச்சியான சமூகத்திற்கு எனக்காகவும் மகேஷ் குமார் என்பவர் மற்றும் நந்தா என்பவர் தொடர்ச்சியாக பாடுபட்டு வருகின்றார்கள்

## சாலைப் போக்குவரத்து
தேசிய நெடுஞ்சாலை 45ஏ – கிருமாம்பாக்கம் கடலூர் சாலை வழியாக புதுச்சேரியுடன் இணைகிறது. மேலும் கிருமாம்பாக்கம் – பாகூர் சாலை கிருமாம்பாக்கத்தை பாகூருடன் இணைக்கிறது. இவ்வொன்றியத்தின் தலைமையிடமான கிருமாம்பாக்கம் தமிழ்நாட்டுக் கிராமம் நாகப்பனூர் கிராமத்திற்கு நுழைவாயிலாக உள்ளது.

## அரசியல்
புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் கிருமாம்பாக்கம் கிராமம் இருக்கிறது.

## படக்காட்சியகம்

File:Kirumampakkam-BHR.jpg|கிருமாம்பாக்கம் கிராமப் பஞ்சாயத்தின் வரைபடம்
File:Kirumambakkam-BHR.JPG|கிருமாம்பாக்கம் , பாகூர் ஒன்றியம்
File:Kirumambakkam-Panchayat-BHR.JPG|கிருமாம்பாக்கம் கிராமப் பஞ்சாயத்து, பாகூர் ஒன்றியம் வரவேற்புப் பலகை


## மேற்கோள்கள்

## புற இணைப்புகள்
* Official website of the Government of the Union Territory of Puducherry

பகுப்பு:புதுச்சேரி மாவட்டத்திலுள்ள ஊர்களும் நகரங்களும்
குடியிருப்புபாளையம்

**குடியிருப்புப்பாளையம்** *(Kudiyiruppupalayam)* என்பது இந்தியாவின்  ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும்.  புதுச்சேரி மாவட்டத்தின் அயலகச் சிற்றூரான பாகூருக்கு வடக்கில் இக்கிராமம் அமைந்துள்ளது.

## எல்லைகள்

மேற்கில் பாகூர் கிராமம், வடக்கில் சேலியமேடு, கிழக்கில் பிள்ளையார் குப்பம் கிராமம்,   தெற்கில் பாகூர் ஆகியன குடியிருப்புப்பாளையம் கிராமத்திற்கு புவியியல் எல்லைகளாக அமைந்துள்ளன.

## சாலைப் போக்குவரத்து

வில்லியனூர் – பாகூர் சாலையில் சேலியமேடு மற்றும் பாகூர் கிராமங்களுக்கு இடையில் குடியிருப்புப்பாளையம் அமைந்துள்ளது.  மேலும் கிருமாம்பாக்கம் – பாகூர் சாலை, வில்லியனூர் – பாகூர் சாலையை குடியிருப்புப்பாளையத்தில் சந்திக்கிறது.

## கிராமங்கள்

குடியிருப்புப்பாளையம் கிராமப் பஞ்சாயத்தில் பின்வரும் கிராமங்கள் இணைக்கப்பட்டுள்ளன.
*குடியிருப்புப்பாளையம்
*அடிங்காப்பேட்டை
*பின்னாட்சிக்குப்பம்

## அரசியல்

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் குடியிருப்புப்பாளையம் கிராமம் இருக்கிறது.

## படக்காட்சியகம்

File:Kudiyiruppupalayam-BHR.jpg|குடியிருப்புபாளையம் கிராமப் பஞ்சாயத்தின் வரைபடம்


## மேற்கோள்கள்

## புற இணைப்புகள்
*Official website of the Government of the Union Territory of Puducherry

பகுப்பு:புதுச்சேரி மாவட்டத்திலுள்ள ஊர்களும் நகரங்களும்
சுருட்டு

**சுருட்டு** (*cigar*) எனப் பொதுவாக அழைக்கப்படும் **புகையிலைச் சுருட்டு** என்பது உலர வைத்து நொதிக்கச் செய்யப்பட்ட புகையிலை இலைகளின் இறுக்கமாகச் சுற்றப்பட்ட ஒரு கட்டு ஆகும். இச்சுருட்டை வாயில் வைத்துப் பற்ற வைக்கும் போது பெறப்படும் புகை வாயில் இருந்து வெளிவருகிறது.

சுருட்டுக்குப் பயன்படுத்தப்படும் புகையிலை பிரேசில், கமரூன், கியூபா, டொமினிக்கன் குடியரசு, ஒந்துராசு, இந்தோனேசியா, மெக்சிக்கோ, எக்குவடோர், நிக்கராகுவா, பனாமா, பிலிப்பீன்சு, புவேர்ட்டோ ரிக்கோ, கேனரி தீவுகள், இத்தாலி, கிழக்கு அமெரிக்கா போன்ற நாடுகளில் பெருமளவு உற்பத்தி செய்யப்படுகிறது. சுருட்டு புகைத்தல் எப்போது, எங்கிருந்து ஆரம்பமானது என்ற தகவல்கள் கிடைக்கப்பெறவில்லை. குவாத்தமாலாவில் 10-ஆம் நூற்றாண்டு மாயன் காலத்து புகையிலை இலைகள் ஒன்றாகக் கட்டப்பட்டு வைக்கப்பட்ட ஒரு சுட்டாங்கல் சட்டி ஒன்று கண்டுபிடிக்கப்பட்டது. புகைத்தலுக்கு மாயர்கள் பயன்படுத்திய சொல் "சிக்கார்" (*sikar*) என்பதாகும்.

## படையல் பொருளாக
தமிழ்நாட்டில் ஐயனார், சுடலை மாடன் கருப்பசாமி, முனீசுவரர், மதுரை வீரன்  வழிபாட்டில் மற்ற படையல் பொருட்களுடன் சுருட்டையும் சேர்த்து வைப்பர்.

## இதனையும் காண்க
* பீடி
* உறையூர் சுருட்டு

## மேற்கோள்கள்

## வெளி இணைப்புகள்

* Sanford Cigar Collection  - RICHES Mosaic Interface
* Cigar Smoker's FAQ  – compiled from alt.smokers.cigars
* Cuban Cigar Website – Online Cuban Cigar Encyclopaedia

பகுப்பு:புகையிலை
பகுப்பு:புகை பிடித்தல்
காஞ்சிபுரம் காசி விசுவநாதர் கோயில்

**காஞ்சிபுரம் காசி விசுவநாதர் கோயில் (விசுவநாதேசம்)** எனப் பெயர்பெற்ற இது, காஞ்சிபுரத்திலுள்ள ஒரு சிவன் கோயில் ஆகும். இது, சர்வ தீர்த்தம் (குளத்தின்) மேற்குகரை மண்டபமாக தாபிக்கப்பட்டுள்ளது. மேலும், இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளன.

## இறைவர், வழிபட்டோர்
* இறைவர்:  காசி விசுவநாதர்.

## தல வரலாறு
* உலகில் உள்ள சிவ தலங்கள் எல்லாம் சூக்குமமாகப் பொருந்தியிருக்கும். அத்தலம் காசி விசுவநாதரும் காசியிலும் காஞ்சி சிறந்ததென்று வந்து தங்கியதாகும். இவ்விடத்தில் முக்தி மண்டபம் ஒன்று உள்ளது. அவ்விறைவனை வணங்கி அம்முக்தி மண்டபத்தைக் கண்டவர்கள் முக்தராவார்கள் என்பது வரலாறு.
* காஞ்சியின் மேன்மையை உலகுக்கு தெரிவிக்கும் பொருட்டு, காசி விசுவநாதப் பெருமான் இங்கு வந்து தங்கியதாக சொல்லப்படுகிறது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் மேற்குப் பகுதியில் வேலூர் செல்லும் சாலையிலுள்ள சர்வதீர்த்தத்தின் (குளத்தின்) மேற்கு கரையில் இக்கோவில் தாபிக்கப்பட்டள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், சுமார் 1 கிலோமீட்டர் தொலைவிலுள்ளது. மற்றும் காஞ்சி பேருந்து நிலையத்திலிருந்து, காஞ்சி கச்சபேசுவரர் கோயிலின் வழியாக காஞ்சி சங்கர மடத்தை கடந்து சற்று தூரம் சென்றால் இக்கோயிலை அடையலாம்.

## மேற்கோள்கள்

## புற இணைப்புகள்
* GeoHack - காஞ்சிபுரம் காசி விசுவநாதர் கோயில்
* காஞ்சி கோயில்களின் சாலைகள் வரைபடம்.
* காஞ்சி (காசி) விசுவநாதர் திருக்கோவில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
ஏ. கே. பசுலுல் ஹக்

:*[[தாக்கா]]விலுள்ள  [[சேர்-இ-பங்களா துடுப்பாட்ட அரங்கம்|சேர்-இ-பங்களா துடுப்பாட்ட அரங்கத்துடன்]] குழப்பிக் கொள்ளவேண்டாம் * 

**அபுல் காசெம் ஃபசுலுல் ஹக்** (*Abul Kasem Fazlul Huq*, ;; 26 அக்டோபர் 1873—27 ஏப்ரல் 1962); பரவலாக **சேர்-இ-பங்களா** (**வங்காளப் புலி**) என்ற பட்டத்தால் அறியப்படுபவர், 1940இல் முஸ்லிம்கள் பெரும்பான்மையினராக இருந்த பிரித்தானிய இந்தியாவின் கிழக்கு, வடமேற்கு மாகாணங்களை தன்னாட்சி பெற்ற இறைமையுள்ள மாகாணங்களாக உருவாக்க வேண்டும் என முழங்கியவரும் அதனை இலாகூர் முன்மொழிவில் வெளியிட்டவரும் ஆவார். 1943இல் பிரித்தானியப் பேரரசின் வங்காள மாகாணத்தின் பிரதமராக தேர்ந்தெடுக்கப்பட்டார். சிறப்பான வழக்கறிஞராகவும் வழக்குரைஞராகவும் இருந்த ஹக் இந்திய தேசிய காங்கிரசில் பொதுச் செயலராக பணியாற்றினார்; பின்னர் அகில இந்திய முசுலிம் லீக்கின் செயற்குழு உறுப்பினராக இருந்தார். 1929இல் வேளாண் குடிமக்கள் கட்சியை (கிரிசக் பிரஜா கட்சி ) நிறுவினார்.

பாக்கித்தான் மேலாட்சி அரசு, இந்திய ஒன்றியம் என இரண்டு நாடுகளாகப் பிரிந்து இந்தியா விடுதலை பெற்றபோது, ஹக் பாக்கித்தானிற்கு குடிபெயர்ந்தார். புதிய கிழக்குப் பாக்கித்தானில் ஐக்கிய முன்னணி அரசில் முதலமைச்சராகவும் ஆளுநராகவும் பணியாற்றினார். பின்னதாக நடுவண் அரசில்  உள்துறை, உணவு, வேளாண்மை அமைச்சராகப் பணியாற்றியுள்ளார். வாழ்நாள் முழுமையும் வங்காளத் தேசியவாதியாகத் திகழ்ந்த ஹக், பாக்கித்தானின் விடுதலையில் முக்கியப் பங்காற்றிய தலைவர்களில் ஒருவராகக் கருதப்படுகின்றார்.  டாக்காவில் வங்காள அகாதெமியை நிறுவினார். 1962இல் மறைந்த இவர் இரம்னா பூங்காவில் (முத்தலைவர்களின் உயர்நிலை சமாதி) அடக்கம் செய்யப்பட்டுள்ளார்.

## தொடர்புள்ள பக்கங்கள்
*அகில இந்திய முசுலிம் லீக்
*பாக்கித்தான் முன்மொழிவு

## மேற்சான்றுகள்

பகுப்பு:1873 பிறப்புகள்
பகுப்பு:1962 இறப்புகள்
பகுப்பு:பாகிஸ்தான் அரசியல்வாதிகள்
பகுப்பு:வங்காள மக்கள்
பகுப்பு:வங்காளதேச அரசியல்வாதிகள்
காஞ்சிபுரம் இராமேசுவரர், இலட்சுமீசுவரர் கோயில்

**காஞ்சிபுரம் இராமேசுவரர், இலட்சுமீசுவரர் கோயில் (இராமேசம் - இலட்சுமீசம்)** என்றழைக்கப் பெற்ற இது, காஞ்சிபுரத்திலுள்ள சிவக்கோயில்களில் ஒன்றாகும். இது, சர்வ தீர்த்தம் (குளத்தின்) தெங்கரையில் தாபிக்கப்பட்டுள்ளது. மேலும், இக்கோயில் பற்றிய குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:    இராமேஸ்வரர், இலட்சுமீஸ்வரர்.
* வழிபட்டோர்: இராமர், லட்சுமி.

## தல வரலாறு
இராமர் வழிபட்டதாக சொல்லப்படுவது இராமேசம் கோயில் என்றும், இலட்சுமி வழிபட்டதாக சொல்லப்படுவது லட்சுமீசம் என்றும் வழங்குகிறது.

## தல பதிகம்
* **பாடல்**: (1) (**இராமேச்சரம் - பரமாநந்த மண்டபம்**)
::உருவமென் கமலம் பூத்த உயர்சிவ கங்கைத் தென்பால் 
:திருவிரா மேச்ச ரத்துச் சிவபிரான் திருமுன் னாக 
::இருவினைப் பிறவிக் கஞ்சி எய்தினோர்க் குறுபே ரின்பம் 
:மருவுறும் பரமா நந்த மண்டபம் ஒன்று மாதோ.      
 
* **பொழிப்புரை**: (1)   
::*வடிவுடைய மெல்லிய தாமரை மலர்கள் கெழுமிய உயர்ந்த சிவ 
:*கங்கையின் தென் திசையில் உள்ள திருவிராமேச்சரத்தில் சிவபிரான் 
::*திருமுன்னாக இருவகையாய வினையால்வரும் பிறவியை அஞ்சி 
:*அடைந்தவர்க்கு உறுகின்ற பேரின்பம் பொருந்தும் பரமானந்த மண்டபம் 
::*ஒன்று;*

* **பாடல்**: (2)
::மண்டபம் இனைய மூன்றும் வைகறை எழுந்து நேசங் 
:கொண்டுளம் நினையப் பெற்றோர் உணர்வெலாங் கொள்ளை கொண்ட 
::பண்டைவல் வினையின் வீறும் பற்றிய மலங்கள் மூன்றும் 
:விண்டுபே ரின்ப வெள்ள வேலையில் திளைத்து வாழ்வார்.

* **பொழிப்புரை**: (2)
::*இம் மூன்று மண்டபங்களையும் வைகறையில் எழுந்து விருப்பம் 
:*வைத்து உள்ளத்தில் எண்ணப் பெற்றோர் தம் அறிவு முழுதினையும் 
::*அகப்படுத்த பழைய வலிய வினையினுடைய செருக்கையும், பற்றிய மலங்கள் 
:*மூன்றனையும் நீங்கிப் பேரின்பக் கடலில் துளைந்து வாழ்வார்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் மேற்குப் பகுதியில் வேலூர் செல்லும் சாலையிலுள்ள சர்வதீர்த்தத்தின் (குளத்தின்) தென்கரையில் மல்லிகார்சூனர் கோயிலையடுத்துள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், சுமார் 1 கிலோமீட்டர் தொலைவிலுள்ளது. மற்றும் காஞ்சி பேருந்து நிலையத்திலிருந்து, காஞ்சி கச்சபேசுவரர் கோயிலின் வழியாக காஞ்சி சங்கர மடத்தை கடந்து சற்று தூரம் சென்றால் இந்த மண்டபத்தை அடையலாம்.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* காஞ்சி இராமேஸ்வரர் திருக்கோவில் படிமம்.
* காஞ்சி இலட்சுமீஸ்வரர் திருக்கோவில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
கேல்டன், நியூ செர்சி

**கேல்டன்** (Haledon) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பசைக் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.

## பரப்பளவு
2010இன் மதிப்பீட்டின் அடிப்படையில் இது 1.16 சதுர கிலோ மீற்றர் பரப்பளவைக் கொண்டுள்ளது. இதில் 1.15 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.00 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8318 ஆகும். கேல்டன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 7203.9 குடிமக்கள் ஆகும். 

## மேற்கோள்கள்

பகுப்பு:பசைக் கவுன்டி நகரங்கள்
கொண்டை முக்குளிப்பான்

**கொண்டை முக்குளிப்பான்** (*Horned grebe*) இது முங்கிளிப்பான் பறவை இனத்தைச் சார்ந்த பறவையாகும். இதன் குடும்பப்பெயர் போடிசிபெடிஸ் (Podicipedidae) என்பதாகும். இவை ஆப்பிரிக்கா, ஐரோப்பா பகுதியில் காணப்படும் நீர் பறவையாகும்.
## மேற்கோள்கள்

பகுப்பு:ஐரோப்பியப் பறவைகள்
பகுப்பு:ஆப்பிரிக்கப் பறவைகள்
பகுப்பு:ஆசியப் பறவைகள்
பகுப்பு:முக்குளிப்பான்கள்
கொண்டை ஆள்காட்டி

**கொண்டை ஆள்காட்டி** (*வானிலெசு வானிலெசு-Vanellus vanellus*) என்பது ஐரோப்பாவின் மையப்பகுதி தொடங்கி கிழக்கே மங்கோலியா வழியாக வட சீனா வரையிலுள்ள பகுதிகளில் இனப்பெருக்கம் செய்யும் ஒரு பறவை. குளிர்காலத்தில் இவை மேற்கு ஐரோப்பா, கிழக்கு அட்லாண்டிக் தீவுகள், வட ஆப்பிரிக்கப் பகுதிகள், பாக்கித்தான், வட இந்தியா, நேப்பாளம், பூட்டான் தென்கிழக்கு சீனா, கொரியா, தென் ஜப்பான் உள்ளிட்ட இடங்களுக்கு வலசை செல்கின்றன. செம்பட்டியலில் இவை அச்சுறு நிலையை அண்மித்த இனம் என்று வகைப்படுத்தப் பட்டுள்ளன. 

## தேசியப் பறவை

1990ஆம் ஆண்டில் அயர்லாந்து வனவிலங்கு பாதுகாப்புக் குழுவினால் கொண்டை ஆள்காட்டி அயர்லாந்து குடியரசின் தேசியப் பறவையாக அறிவிக்கப்பட்டது. ஐரிய மொழியில் இது ”பிலிபின்”, "லிட்டில் பிலிப்" என்று அழைக்கப்படுகிறது. இது எசுப்பானியாவின் இரண்டாம் பிலிப்பினைக் (அயர்லாந்து மன்னர் 1554-58) குறிப்பதாகவும், பிலிப்பு, கொண்டை ஆள்காட்டியின் இறகினை தொப்பியில் அணிந்திருந்தாக கூறப்படுகிறது.

## மேற்கோள்கள்

பகுப்பு:ஆட்காட்டிகள்
பகுப்பு:ஐரோப்பியப் பறவைகள்
ஐரோவாசியா சிப்பிபிடிப்பான்

**ஐரோவாசியா சிப்பிபிடிப்பான்** (*Eurasian oystercatcher*)  இப்பறவை மேற்கு ஐரோப்பா, மத்திய ஈரோசியா, காமகட்சா, கொரியாவின் மேற்கு கடற்கரைப்பகுதி, சீனா போன்ற இடங்களின் காணப்படும் பறவையாகும். இப்பறவை டென்மார்க் நாட்டின் ஆட்சிக்கு உடபட்ட பரோசியா தீவின் தேசியப் பறவையாகும்.

## தோற்றம்
நீளமான சிவந்த அலகுடன், சிவப்பு கண்ணுடன் காணப்படுகிறது. இதன் தலை முதல் கழுத்துப் பகுதி வரை கருப்பு முடிகொண்டு காணப்படுகிறது. நீளமான கால் சிகப்பு நிறத்துடன் உள்ளது.

## படக்காட்சி

File:Haematopus ostralegus -parent and chick -Scotland-8.jpg|ஸ்காட்லாந்தில் எடுக்கப்பட்ட படம்.
File:Haematopus ostralegus -Helsinki, Finland -adult and juvenile-8.jpg|பின்லேந்தின் எடுக்கப்பட்ட படம்
File:Haematopus ostralegus -Scotland -nesting-8.jpg|பறவையின் கூடு
File:Haematopus_ostralegus-pjt3.jpg|நான்கு பெரிய பறவைகள் பறக்கும் படம். 
File:Oystercatchers (Haematopus ostralegus) in flight (juv middle).jpg|இளம் பறவை ஸ்காட்லாந்தில் காணப்படுகிறது.


## மேற்கோள்கள்

பகுப்பு:பறவைகள்
பகுப்பு:ஐரோப்பியப் பறவைகள்
பகுப்பு:சீனப் பறவைகள்
பகுப்பு:ஐரோவாசியப் பறவைகள்
சிகப்பு கணு

சிகப்பு கணு பறவை

**சிகப்பு கணு** (*red knot*) இது ஒரு சிறிய வகையான பறையாகும். ஆனாலும் இவற்றில் 6 இனங்கள் காணப்படுகின்றன. பொதுவாக பனிப்பிரதேசங்களான ஐரோப்பா, ரஷ்யாவிற்கு உட்பட்ட ஆர்டிக் போன்ற இடங்களின் காணப்படுகிறது. இவை கணுக்காலிகள், லார்வா, போன்ற பூச்சிகளை உட்கொள்கிறது. பப்புவா நியூ கினியா, ஆஸ்திரேலியா, ஐரோப்பா, நியூசிலாந்து போன்ற இடங்களிலும் பரவிக்காணப்படுகிறது. இவை கூட்டம் கூட்டமாகக் காணப்படும்போது இனப்பெருக்கம் செய்வதில்லை. இப்பறவை இந்தியப் பகுதியைப் பூர்வீகமாக கொண்டதாகும். ஆனால் இந்தியாவில் இப்பறவை பெருவாரியாக அழிக்கப்பட்டு வருகிறது என்று  பறவைகள் பாதுகாப்பு சங்கம் கூறுகிறது.

## மேற்கோள்கள்

பகுப்பு:பறவைகள்
பகுப்பு:இந்தியப் பறவைகள்
பட்டைவால் மூக்கன்

**பட்டைவால் மூக்கன்** (*Bar-tailed godwit*) என்பது உள்ளான் குடும்பத்தைச் சார்ந்த ஒரு பறவை ஆகும்.  உலகில் உள்ள பறவைகளிலேயே நீண்ட தூரத்திற்கு எங்கும் ஓய்வெடுக்காமல் பறக்கும் தன்மைகொண்டதாக இப்பறவை உள்ளது. இப்பறவை ஆர்க்டிக் பகுதியில் முட்டையிட்டு இனவிருத்தி செய்கிறது. குளிர்காலத்தில் வலசை போகும் இவை ஆஸ்திரேலியா நியூசிலாந்து போன்ற நாடுகளின் கடற்கரை ஓரத்திலும் காணமுடிகிறது.

இப்பறவை ஈரமான தரை விரிப்பிலும் தாவரங்களுக்கு அருகிலும் முட்டையிடுகிறது. தாவரங்களில் காணப்படும் சிறு பூச்சிகள், நீர்த்தாவரங்கள், ஒட்டு மீன்கள் போன்றவற்றை உட்கொள்கிறது.
## மேற்கோள்கள்

பகுப்பு:உருசியப் பறவைகள்
பகுப்பு:ஆத்திரேலியப் பறவைகள்
பகுப்பு:கரைப்பறவைகள்
பகுப்பு:ஆப்பிரிக்கப் பறவைகள்
குருவிநத்தம், பாகூர்

**குருவிநத்தம்** *(Kuruvinatham)* என்பது இந்தியாவின்  ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் கொம்யூனில் இருக்கும் ஒரு கிராமம் ஆகும்.  விழுப்புரத்திலிருந்து திருபுவனை வழியாகக் கடலூருக்குச் செல்லும் அனைத்துப் பேருந்துகளுக்கும் குருவிநத்தம் கிராமமே நுழைவாயிலாக திகழ்கிறது. புதுச்சேரி மாவட்டத்தின்  அயலக நகரமான பாகூருக்கு தென்மேற்கு முனையில் இக்கிராமம் அமைந்துள்ளது.

## எல்லைகள்

மேற்கில் தமிழ்நாட்டைச் சேர்ந்த திருப்பணம்பாக்கம் கிராமம், வடக்கில் தமிழ்நாட்டைச் சேர்ந்த கரைமேடு கிராமம், கிழக்கில் பாகூர் மற்றும் பரிக்கல்பட்டு கிராமங்கள், தெற்கில் சோரியாங்குப்பம் ஆகியனவை குருவிநத்தம் கிராமத்திற்கு புவியியல் எல்லைகளாக அமைந்துள்ளன.

## சாலைப் போக்குவரத்து

குருவிநத்தம் சாலை வழியாக பாகூருடன் இணைக்கப்பட்டுள்ளது. கடலூர் – பள்ளிநெல்லியனூர் பிரதான மாவட்டச்சாலை குருவிநத்தம் வழியாகச் செல்கிறது. மேலும் புதுச்சேரி – சோரியாங்குப்பம் பேருந்துச்சாலை குருவிந்ததம் கிராமத்துடன்  இணைக்கிறது. பாகூர் வழியாகச் செல்லும் கடலூர் – விழுப்புரம் பேருந்துகள் குருவிநத்தத்தை இணைக்கின்றன.

## அரசியல்
புதுச்சேரி மக்களவைத் தொகுதிக்குட்பட்டும், பாகூர் சட்டமன்றத் தொகுதியின் ஒரு பகுதியாகவும் குருவிநத்தம் கிராமம் இருக்கிறது. தொடக்கக் காலத்தில் குருவிநத்தம் கிராமம் தனி சட்டப்பேரவைத் தொகுதியாக இருந்தது. 2005 ஆம் ஆண்டு மேற்கொள்ளப்பட்ட தொகுதிச் சீரமைப்பில் குருவிநத்தம் சட்டப்பேரவைத் தொகுதி சிதைக்கப்பட்டது.

## படக்காட்சியகம்

File:Kuruvinatham-BHR.jpg|குருவிநத்தம் கிராமப் பஞ்சாயத்தின் வரைபடம்
File:Kuruvinatham-Village-BHR.jpg|குருவிநத்தம், பாகூர் ஒன்றியம்
File:Mullodai-Road-Jn-BHR-Pakkam-Road.jpg|புதுக்குப்பம் (பாகூர்)-சோரியாங்குப்பம் சாலை, பாகூர்- குருவிநத்தம் சாலையைச் சந்திக்கிறது.


## மேற்கோள்கள்

## புற இணைப்புகள்
*Official website of the Government of the Union Territory of Puducherry

பகுப்பு:புதுச்சேரி மாவட்டத்திலுள்ள ஊர்களும் நகரங்களும்
குறத்தி நிலப்பனை

**குறத்தி நிலப்பனை** (*Curculigo orchioides*) கரோலிகோ (Curculigo) என்ற தாவர இனத்தைச் சேர்ந்த பூக்கும் தாவரம் ஆகும்.  இத்தாவரம் சீனா, இந்தியா, ஜப்பான், பப்பாசியா, மைக்குரோனீசியா போன்ற நாடுகளில் காணப்படுகிறது.

## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
வளைமூக்கு உள்ளான்

**வளைமூக்கு உள்ளான்** (*Curlew sandpiper*) என்பது ஆர்க்டிக் சைபீரியாவின் தூந்திரத்தில் இனப்பெருக்கம் செய்யும் ஒரு சிறிய உள்ளான் ஆகும். இது உலகில் பல பகுதிகளிலுக்கு வலசை போகிறது. இவை குளிர்காலத்தில் முக்கியமாக ஆப்பிரிக்கா, தென்கிழக்கு ஆசியா, ஆத்திரேலியா, நியூசிலாந்து போன்ற இடங்களுக்கு வலசை போகிறது. மேலும் வட அமெரிக்காவிலும் இப்பறவைக் காணமுடிகிறது.

## விளக்கம்

சிறிய பறவையான இது குளிர்காலத்தில் பெரும்பாலும் தோற்றத்தில் டன்லின் உள்ளானை ஒத்திருக்கும். ஆனால் அதைவிட சற்று பெரியதான தோன்ற்றம, நீண்ட கீழ்-வளைந்த அலகு, நீண்ட கழுத்து, கால்கள் மற்றும் வெள்ளை பிட்டம் ஆகியவற்றைக் கொண்டிருப்பதில் வேறுபடுகின்றன. கோடைக் காலத்தில் இதன் தோற்றம் டன்லின் உள்ளானில் இருந்து பெரிதும் மாறுபட்டிருக்கும். இப்பறவை 18–23 செமீ (7.1–9.1 அங்குலம்) நீளமும், 44-117 கிராம் எடையும், 38–41 செமீ (15–16 அங்குலம்) இறக்கை அகலமும் கொண்டிருக்கும். இனப்பெருக்க காலத்தில் முதிர்ந்த பறவைகளின் மேல் பகுதி அடர் சாம்பல் நிறத்திலும், அடிப்பகுதி செங்கல்-சிவப்பு நிறத்திலும் காணப்படும். குளிர்காலத்தில், இந்த பறவையின் மேல் பகுதி வெளிர் சாம்பல் நிறத்திலும், அடிப்பகுதி வெள்ளையாகவும், கண்களின் மேற்பகுதியில் வெள்ளை புருவமும் காணப்படும்.

## பரவலும் வாழ்விடமும்
வளைமூக்கு உள்ளான் சைபீரியன் ஆர்க்டிக்கில் யமல் தீபகற்பத்திலிருந்து கொலியுச்சின் விரிகுடா வரை இனப்பெருக்கம் செய்கிறது.

## இனப்பெருக்கம்
இவை சூன் முதல் ஆகத்து இறுதி வரை இனப்பெருக்கம் செய்கின்றன. இனப்பெருக்க காலங்களில் ஆண் பறவை பெண் பறவையைக் கவர வானில் வட்டமிட்டு பல வித்தைகள் காட்டுகிறது.  இவை சதுப்பு நிலம் அல்லது குளத்தின் விளிம்பில் அல்லது தூந்திரத்தின் உலர்ந்த திட்டுகளி கூடு அமைக்கிறது. சராசரியாக 3.8 முட்டைகளை இடும். முட்டைகள் பெண் பறவையால் அடைகாக்கப்பட்டு 19-20 நாட்களில் குஞ்சு பொரிக்கின்றது. குஞ்சுகளை பெண் பறவை 14-16 நாட்கள் பராமரிக்கிறது.

## உணவு
இது சதுப்பு நிலத்திலும், கடற்கரையிலும் உள்ள சேற்றில் உணவு தேடுகிறது. முக்கியமாக பார்வை வழியாக உணவை தேடி எடுக்கிறது. இது பெரும்பாலும் பூச்சிகள் மற்றும் பிற சிறிய முதுகெலும்பிலி உயிரினங்களை உண்கிறது.

## நிலை
தென்னாப்பிரிக்காவில், குறிப்பாக லாங்கேபான் லகூனில் வளைமூக்கு உள்ளான்களின் எண்ணிக்கை, 1975 மற்றும் 2009 க்கு இடையில் 40% சரிவடைந்துள்ளது தெரியவருகிறது. இதேபோன்ற போக்கு ஆத்திரேலியாவிலும் குறிப்பிடப்பட்டுள்ளது. இவை இனப்பெருக்கம் செய்யும் இடங்களில் புவி வெப்பமடைதலினால் ஏற்படும் விளைவுகள் காரணமாக இருக்கக்கூடும்.  இது மிகப் பெரிய வாழிட எல்லையைக் கொண்டுள்ளது. இவற்றின் எண்ணிக்கை கூடுதலாக இருந்தாலும் அதைக் கண்டறிவது மிகவும் கடினம். மேலும் இவற்றின் எண்ணிக்கைக் குறைந்து வருவதாகத் தோன்றுகிறது.

## மேற்கோள்கள்

## வெளி இணைப்புகள்

பகுப்பு:காணொளிக் கோப்பு உள்ள கட்டுரைகள்
பகுப்பு:தமிழ்நாட்டுப் பறவைகள்
பகுப்பு:உள்ளான்கள்
இசுடிம்பலீயன் பறவைகள்

**இசுடிம்பலீயன் பறவைகள்** என்பவை கிரேக்கத் தொன்மவியலில் காணப்பட்டு வந்த பறவைகளின் கூட்டம் ஆகும். இசுடிம்பலீயா எனும் ஏரி அல்லது சதுப்புநிலத்தின் அருகில் உள்ள மரங்களில் இவை வாழ்ந்து வந்தன. இவை ஆயிரக்கணக்காக கூட்டம் கூட்டமாக வாழ்ந்து வந்தன. இவை மனிதர்களையும் உண்ணக்கூடிய மிகவும் கொடிய பறவைகளாகக் கூறப்பட்டுள்ளது. இவற்றின் அலகு வெண்கலத்தினாலும் இறகுகள் பலம் வாய்ந்த உலோகத்தினாலும் செய்யப்பட்டது என நம்பப்படுகிறது..

## தொன்மவியல்
எர்க்குலிசின் பன்னிரு வேலைகளில் ஆறாவதாக அவனுக்குக் கொடுக்கபட்ட வேலை மிகக் கொடிய இசுடிம்பலீயன் பறவைகள் கொல்வது அல்லது விரட்டி அடிப்பது என்பதாகும்.

### எர்க்குலிசின் ஆறாம் வேலை
பறவைகள் வசித்து வந்த ஏரிப்பகுதியை எர்க்குலிசு வந்தடைந்தான். எந்தவித திட்டங்களோ முன்னேற்பாடுகளோ இன்றி வந்த அவனுக்கு ஏதெனா தெய்வம் தக்க தருணத்தில் வந்து உதவி செய்தாள். எர்க்குலிசிற்கு அவள் குரோடோலா எனப்படும் இரு பாரிய தட்டுக்களை வழங்கினாள். இவற்றை இரு கைகள் மூலம் தட்டுவதனால் பாரிய ஓசையை எழுப்ப முடியும். இத்தட்டுகள் ஆயுதக் கடவுளான எப்பெசுடசுவினால் செய்யப்பட்டவையாகும். அருகில் உள்ள மலையினில் ஏறிய எர்க்குலிசு அவ்விரு பாரியதடுக்களையும் தட்டி மரத்தில் இருந்த பறவைகளை வெளிவரச் செய்தான். பின்னர் ஐதராவின் விஷம் தோய்ந்த அம்புகள் மூலம் அப்பறவைகளைத் தாக்கினான். அவனது தாக்குதலை எதிர்கொள்ள முடியாத பறவைகள் சில அவ்விடத்தைவிட்டு பறந்து சென்றதுடன் பல்வேறு பறவைகள் இறந்தும் போயின.

## மேற்கோள்கள்

பகுப்பு:எர்க்குலிசின் வேலைகள்
போட்டியா வட்டம்

போட்டியா வட்டம் (இந்தி: पोथिया प्रखण्ड), இந்திய மாநிலமான பீகாரின் கிசன்கஞ்சு மாவட்டத்தில் உள்ள வட்டம்.

## ஊர்கள்
இந்த வட்டத்தில் 22 ஊராட்சிகளும், 149 ஊர்களும் உள்ளன.

## அரசியல்
இந்த வட்டம் கிசன்கஞ்சு சட்டமன்றத் தொகுதிக்கும், கிசன்கஞ்சு மக்களவைத் தொகுதிக்கும் உட்பட்டது.

## சான்றுகள்

பகுப்பு:கிசன்கஞ்சு மாவட்டம்
பகுப்பு:பீகாரின் வட்டங்கள்
பொங்கு ஊற்று நீரகம்

**பொங்கு ஊற்று நீரகம்** அல்லது **ஆர்ட்டீசிய நீரகம்** (*artesian acquifier*) என்பது நேர்முறை அழுத்தத்துடன் கூடிய நீர்மம் கொண்ட பாறைப் படுகைகளாகும். அப்படிப்பட்ட நீரகத்தில் தோண்டப்பட்ட கிணறுகள் **பொங்கு ஊற்றுக் கிணறுகள்** (*artesian wells*). பொங்கு ஊற்றுக் கிணறு என்பது தரையிலிருந்து தானாகவே பீரிட்டெழுகிற நீருற்று ஆகும். தரைக்கடியில் சிக்கியிருக்கிற நிலத்தடி நீரே இவ்வாறு வெளிப்படுகிறது. பிரான்சில் உள்ள ஆர்ட்டாயிஸ் பிரதேசத்தில் இவ்வாறான ஓர் ஊற்று முதன்முதலாகக் கண்டுபிடிக்கப்பட்டது. 1126 ஆண்டு முதல் நிறைய பொங்கு ஊற்றுக் கிணறுகள் அங்கு தோண்டப்பட்டன. அதன் காரணமாக இவை ஆர்ட்டீசியன் ஊற்றுகள் எனப் பெயரிடப்பட்டுள்ளன.

## தேவையான சூழ்நிலை
பொங்கு ஊற்றுகள் சில குறிப்பிட்ட சூழ்நிலைகளில் மட்டுமே உண்டாகும். தண்ணீர் புகாத கெட்டியான பாறைகளாலான இரண்டு அடுக்குகளுக்கு நடுவில் நுண்துளைகளுள்ள பாறைப்படலம் அல்லது மணல் இருக்க வேண்டும். இந்தப் படலம் எங்காவது ஓரிடத்தில் தரைமட்டத்தில் திறந்திருக்க வேண்டும். அங்கு பெய்யும் மழை நீர் இந்தப் படலத்தில் ஊறி நிறைய வேண்டும். அவ்வாறு சிக்கிக் கொண்ட நீர் இரண்டு கெட்டிப் பாறைப் படல அடுக்குகளுக்குள் சிறைப்பட்டிருக்கும். பொங்கு ஊற்றுக் கிணறு ஏற்படுகிற இடத்தை விட உயர்ந்த மட்டங்களில் இந்த நிலத்தடி நீர்மட்டம் அமைந்திருக்க வேண்டும். இது போன்ற சூழ்நிலையில் தாழ்வான ஓரிடத்தில் மேலாக உள்ள கடினப் பாறையில் சில அங்குல விட்டத்திற்குச் செங்குத்தாகத் துளையிட்டால் அந்தத் துளையிலிருந்து தண்ணீர் பீரிட்டெழுந்து வெளிப்படும்.

1877 இல் இந்திய நிலப்பொதியியல் கழகம் டபிள்யூ. கிங்கின் தலைமையில் புதுச்சேரியைச் சுற்றியுள்ள பொங்கு ஊற்றுக் கிணறுகளை அளவை செய்தது. 1934இல் அன்றைய சென்னை மாகாணத்தில் தொழில் துறையின் சார்பில் தண்ணீர் தேவைக்காக நெய்வேலியில் பொங்கு ஊற்றுக் கிணறுகள் தோண்டப்பட்டன. உலகிலேயே ஆஸ்திரேலியாவில் அதிமான பொங்கு ஊற்றுக் கிணறுகள் காணப்படுகின்றன.

## மேற்கோள்கள்

பகுப்பு:நீரியல்
காஞ்சிபுரம் செவ்வந்தீசர் கோயில்

**காஞ்சிபுரம் செவ்வந்தீசர் கோயில் (செவ்வந்தீசம்)** எனப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மேலும், இது ஏகதள (ஒரு தளம்) விமான அமைப்புடைய செவ்வாய் பரிகார கோயிலாகும். இக்கோயில் பற்றிய குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:    செவ்வந்தீசர்.
* வழிபட்டோர்: வாயு பகவான் (செவ்வாய்)

## தல வரலாறு
வாயு பகவான் சிவலிங்கப் பிரதிட்டை செய்து செவ்வந்தி மலர்கள் கொண்டு வழிபட்டு, நறுமணம் வாய்க்கப்பெற்றான் என்பது தல வரலாறு. ஆதலின் இது செவ்வந்தீச்சரம் என்றும் பெயர்பெற்றது.

## தல பதிகம்
* **பாடல்**:  (**செவ்வந்தீச்சரம்**)
::தென்புலத்தோர் கடன்செலுத்தில் அனையர் துறக்கஞ் 
:சென்றெய்தி, இன்புறுவார் அதன்கரைக்கண் இலிங்கம் அமைத்து 
::மருத்திறைவன், மென்பனிநீர் செவ்வந்தி வேரிச் செழும்பூப் 
:பலகொண்டு, வன்பகல வழிபட்டுக் கந்த வாகன் எனப் பெற்றான்.  	 
 
* **பொழிப்புரை**: (1)   
::*பிதிரர்க்கு நீர்க்கடனாற்றில் முன்னோர் சுவர்க்கம் புக்கு இன்பமடைவர். 
:*அத்தீர்த்தக் கரையில் சிவலிங்கம் நிறுவி வாயுதேவன் மெல்லிய பனி 
::*நீரையும் தேன் பொருந்திய செவ்வந்தியின் செவ்விய மலர்கள் பலவும் 
:*கொண்டு தீமை நீங்க வழிபாடு செய்து நறுமணத்தைச் சுமந்து வருவோன் 
::*எனப் பெற்றனன்.*

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் தென்மேற்குப் பகுதியில் அரக்கோணம் செல்லும் சாலையின் அருகே பஞ்சுப்பேட்டை பெரியதெருவில் உள்ள தமிழக அரசின் விதைப் பண்ணையின் உட்புற வளாகத்தில் இக்கோயில் உள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், சுமார் 1 கிலோமீட்டர் தொலைவிலுள்ள காஞ்சி ஏகாம்பரநாதர் கோயிலின் தென்மேற்கில் சற்று தூரம் சென்றால் இக்கோயிலை அடையலாம்.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* காஞ்சி செவ்வந்தீசர் திருக்கோவில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
வானொளிப்படவியல்

**வானொளிப்படவியல்** (Astrophotography) என்பது, வானியல் பொருட்கள், இரவு வானின் பரந்த பரப்புக்கள் ஆகியவற்றின் படங்களைப் பதிவு செய்வதற்கான ஒரு சிறப்புவகை ஒளிப்படவியல் ஆகும். வானியல் பொருளொன்றின் (நிலவு) முதல் ஒளிப்படம் முதன் முதலாக 1840ல் எடுக்கப்பட்டது. ஆனாலும், 19 ஆம் நூற்றாண்டின் பிற்பகுதிவரை விபரமான வானொளிப்படங்களை எடுப்பதற்கான தொழில்நுட்ப வளர்ச்சிகள் ஏற்பட்டிருக்கவில்லை. நிலவு, சூரியன், கோள்கள் போன்ற வானியல் பொருட்களின் விபரங்களை ஒளிப்படங்களாகப் பதிவு செய்வதற்குப் புறம்பாக, வானொளிப்படவியல், மங்கலான விண்மீன்கள், விண்மீன் படலங்கள் (நெபுலாக்கள்), விண்மீன் கூட்டங்கள் போன்ற பொருட்களைப் படம் எடுப்பதற்கும் உதவுகின்றது. இது நீண்ட நேரத் திறந்தநிலை வசதி கொண்ட ஒளிப்படக் கருவிகள் மூலம் எடுக்கப்படுகின்றன.

தொழில்முறை வானியல் ஆய்வுத் துறையில் ஒளிப்படவியல் புரட்சிகரமான மாற்றங்களை ஏற்படுத்தியுள்ளது. நீண்ட நேரத் திறந்தநிலைப் பதிவுகள் மூலம், வெறும் கண்களுக்குப் புலப்படாத இலட்சக்கணக்கான புதிய விண்மீன்களையும், நெபுலாக்களையும் பதிவுசெய்ய முடிந்தது. அளவில் பெரிதாகிக் கொண்டே சென்ற சிறப்பு ஒளியியல் தொலைநோக்கிகள் உருவாக்கப்பட்டன. இவை ஒளிப்படத் தகடுகளில் ஒளியைப் பெற்றுப் பதிவு செய்வதற்காக வடிவமைக்கப்பட்ட பெரிய ஒளிப்படக் கருவிகள் எனலாம். தொடக்ககால வானாய்விலும், விண்மீன் வகைப்படுத்தலிலும், நேரடி வானொளிப்படவியலுக்குப் பெரும் பங்கு இருந்தது. காலப்போக்கில், இது குறிப்பிட்ட அறிவியல் ஆய்வுத் தேவைகளுக்காக, ஒளிப்படத் தகடுகள், வானியல் மி.இ.க ஒளிப்படக்கருவிகள் உள்ளிட்ட பலவகை உணரிகளுடன் வடிவமைக்கப்பட்ட சிக்கலான கருவிகளுக்கும் தொழில்நுட்பங்களுக்கும் இடம்விட்டு ஒதுங்கிக்கொண்டது.

## மேற்கோள்கள்
பரிக்கல்பட்டு, பாகூர்

**பரிக்கல்பட்டு** *(Parikkalpattu)* என்பது இந்தியாவின்  ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தின்  அயலகச் சிற்றூரான பாகூருக்கு தென்மேற்கு எல்லையில்  இக்கிராமம் அமைந்துள்ளது.

## எல்லைகள்

மேற்கில் குருவிநத்தம், சோரியாங்குப்பம் கிராமங்கள் , வடக்கில் பாகூர், கிழக்கில் தமிழ்நாட்டைச் சேர்ந்த கங்கணாகுப்பம் கிராமம், தெற்கில் பெண்ணையாறு ஆகியன பரிக்கல்பட்டு கிராமத்திற்கு புவியியல் எல்லைகளாக அமைந்துள்ளன.

## சாலைப் போக்குவரத்து

பரிக்கல்பட்டு கிராமம் இதனுடைய ஒன்றியத்தலைமை இடமான  பாகூருடன் பாகூர்- பரிக்கல்பட்டு சாலை வழியாக இணைக்கப்பட்டுள்ளது. பாண்டிச்சேரி சாலைப் போக்குவரத்துக் கழகம் பரிக்கல்பட்டு கிராமத்திற்கு நகரப் பேருந்துகளை இயக்குகிறது. ஆனால் அவை அடிக்கடி இல்லாமல் குறைவாகவே இயக்கப்படுகின்றன.

## கிராமங்கள்

பரிக்கல்பட்டு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன. 
* மேல் பரிக்கல்பட்டு
* கீழ் பரிக்கல்பட்டு
* பெரிய அரசாட்சிக்குப்பம்
* சின்ன அரசாட்சிக்குப்பம்
* குமந்தன்மேடு

## அரசியல்

புதுச்சேரி மக்களவைத் தொகுதிக்குட்பட்டும், ,ஏம்பலம் சட்டமன்றத் தொகுதியின் ஒரு பகுதியாகவும் பரிக்கல்பட்டு கிராமம் இருக்கிறது.

## படக்காட்சியகம்

File:Parikkalpet-BHR.jpg|பரிக்கல்பட்டு கிராமப் பஞ்சாயத்து வரைபடம்
File:Parikkalpattu-Library-BHR.jpg|பரிக்கல்பட்டு, பாகூர் ஒன்றியம், அரசு கிளைநூலகம்


## மேற்கோள்கள்

## புற இணைப்புகள்
*Official website of the Government of the Union Territory of Puducherry

பகுப்பு:புதுச்சேரி மாவட்டத்திலுள்ள ஊர்களும் நகரங்களும்
பிள்ளையார்குப்பம்

**பிள்ளையார்குப்பம்** *(Pillaiyarkuppam)* என்பது இந்தியாவின்  ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தின்  தேசிய நெடுஞ்சாலை 45ஏ-க்குக் கிழக்கில் இரண்டு கிலோமீட்டர் தொலைவில் இக்கிராமம் அமைந்துள்ளது.

## எல்லைகள்

மேற்கில் குடியிருப்புபாளையம், வடக்கில் கிருமாம்பாக்கம், கிழக்கில் வங்காள விரிகுடா, தெற்கில் மனப்பட்டு ஆகியன பிள்ளையார்குப்பம் கிராமத்திற்கு புவியியல் எல்லைகளாக அமைந்துள்ளன.
 
## சாலைப் போக்குவரத்து

பிள்ளையார்குப்பம் கிராமம் நரம்பைச் சாலை வழியாக புதுச்சேரியுடன் இணைகிறது. பனித்திட்டு – புதுக்குப்பம் சாலை பிள்ளையார்குப்பம் வழியாகச் செல்கிறது.

## கிராமங்கள்

பிள்ளையார்குப்பம் கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன. 
* பிள்ளையார்குப்பம் 
* கந்தன்பேட்டை
* நரம்பை
* வள்ளுவர்மேடு

## அரசியல்

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் பிள்ளையார்குப்பம் கிராமம் இருக்கிறது.

## செசுட் பெரிய கடற்கரை

மகீந்திரா குழும நிறுவனத்தின் செசுட் பெரிய கடற்கரை  என்ற பொழுது போக்கிடம் பிள்ளையார்குப்பம் கடற்கரையில் அமைந்துள்ளது. இங்கு பல்வேறு வகையான துணிகர விளையாட்டுகளுக்கான வாய்ப்புகள் உள்ளன.

## படக்காட்சியகம்

File:Pillaiyarkuppam-BHR.jpg|பிள்ளையார் குப்பம் கிராமப் பஞ்சாயத்து வரைபடம்
File:Pillayarkuppam-BHR.jpg|பிள்ளையார் குப்பம் கிராமப் பஞ்சாய்த்து அலுவலகம், பாகூர் வட்டம்


## மேற்கோள்கள்

## புற இணைப்புகள்

* Official website of the Government of the Union Territory of Puducherry

பகுப்பு:புதுச்சேரி மாவட்டத்திலுள்ள ஊர்களும் நகரங்களும்